දකුණු පළාතේ ප්‍රථම ගම සමඟ පිළිසඳරක් වැඩසටහන මේ වන විට ජනාධිපති ගෝඨාභය රාජපක්ෂ මහතාගේ ප්‍රධානත්වයෙන් හික්කඩුව ප්‍රදේශයේදී පැවැත්වෙනවා.දුෂ්කර ග්‍රාමීය ජනතාවගේ ගැටලු සඳහා එම ගම්මානවලටම ගොස් විසදුම් ලබා දීමට ක්‍රියාත්මක කරන ගම සමඟ පිළිසඳරක් වැඩසටහනේ 14 වැනි අදියර අද පැවැත්වෙන්නේ ගාල්ල - හික්කඩුව - ගලබොඩ ප්‍රදේශයේදී.පවුල් දහසකට අධික සංඛ්‍යාවක් ජීවත් වෙන එම ප්‍රදේශයේ ජනතාවගේ ප්‍රධාන ජීවනෝපායන් වන්නේ ධීවර කර්මාන්තය, කෘෂිකර්මය, කුරුඳු සහ කොහුලණු කර්මාන්තයයි.වැඩසටහනට සහභාගිවීම සඳහා ගලගොඩ ජනපද කමිටු විදුහල් ක්‍රීඩා පිටියට පැමිණි ජනාධිපතිවරයා ප්‍රදේශයේ ජනතාව සමඟින් සුහද පිළිසදරක නිරත වුණා.ප්‍රදේශයට බලපාන ජනතා ගැටලුවලට විසඳුම් ලබාදීමේ සංවාදාත්මක වැඩසටහන ආරම්භ වුණේ ඉන් අනතුරුවයි.